Lav et referat af nedenstående tekst:

Tekst:
I en ny dokumentar viser TV2, hvordan hollandske bomtrawlere muligvis bruges af narkokarteller til at smugle narko ind i danske havne, som Thyborøn og Hanstholm Havn. Og det er hverken havnedirektøren i Hanstholm eller borgmesteren glad for at finde ud af. -	Det er ikke det, der er meningen med vores havne. Vi skulle jo gerne have noget gods og fisk ind og ud af Danmark igennem vores havne, ikke narko, lyder det fra havnedirektøren Søren Zohensen. -	Jeg havde ikke nogen anelse om det, og jeg er også chokeret. Jeg synes faktisk, det er frygteligt, det foregår. Samtidig med, at det er skrækkeligt, at der er nogle af vores borgere her, der går og skal føle sig utrygge i hverdagen, stemmer borgmester Niels Jørgen Pedersen (V) i. Nemt at smugle i danske havne Ifølge anonyme kilder i dokumentaren er det både nemt at komme ind i de danske havne, og der er næsten ingen told. -	Det er ikke godt nok, hvis man siger, at de taler sig af det som værende nemt. Fordi vores opgave er jo at gøre det svært, forklarer Michael Lund, der er kontroldirektør i Toldstyrelsen. Dokumentaren belyser, hvordan de hollandske bomtrawlere smugler kokain ind på land i havnen, hvorefter en lastbil transporterer det til Holland. -	Jeg synes ikke rigtig, at vi kan gøre mere, end det vi gør på de informationer, vi er i besiddelse af, når vi har dem. Så det, jeg tænker, er, at myndighederne på baggrund af jeres indslag vil reagere, og så er vi selvfølgelig klar til at samarbejde i det omfang, at det er muligt, siger havnedirektøren. Håber på mere handling I Toldstyrelsen mener man dog, at man allerede sætter ind de steder, hvor risikoen og væsentligheden for smugling af narko er størst. -	Og det er jo det, vi gjorde sidste år og som vi fortsætter med i år. Det medfører i hvert fald, at halvanden ton af det narko, som ellers ville være kommet ind over de danske grænser,  blev stoppet, siger Michael Lund fra Toldstyrelsen. Men alligevel viser TV2's afsløringer, hvordan Danmark nu kan fungere som et slags port for kokainen ind i Europa. -	Jeg vil da håbe, at der kan blive en øget fokus på netop det her, så vi kan komme det her problem til livs. Det er ikke ønskværdigt for os som havne, at det er den her slags gods, der skal gå ind eller ud af vores havne, siger Søren Zonesen. Endnu engang stemmer borgmesteren i med havnedirektøren. -	Jeg vil da håbe, politiet får sat en stopper for det her, så det slutter totalt. Det vil jo være den eneste rigtige udgang på det, slår Niels Jørgen Pedersen fast.

Referat:
Havnedirektøren og borgmesteren vil have myndighederne på banen. Toldstyrelsen mener, de allerede gør, hvad de kan.